Държавен вестник, бр. 80, 2019 г., стр. 71

БРОЙ  80	
Д Ъ Р Ж А В Е Н  В Е С Т Н И К 	
СТР.  71  
преценка за истинност на всички постъпващи 
при тях български и чуждестранни банкноти 
и монети, както и на всички български и 
чуждестранни банкноти и монети, които въз­
намеряват да върнат за последваща употреба 
в наличнопаричното обращение.
(2) Преценката за истинност на български и 
чуждестранни банкноти и монети се извърш­
ва от обучени служители на лицата по ал. 1 
или посредством машини по чл. 35, ал. 1 въз 
основа на информацията, която съответният 
емитент е направил публична.
(3) Българската народна банка оказва съ­
действие на банките, финансовите институции, 
обменните бюра и доставчиците на услуги 
при обучение на служителите, отговорни 
за извършване на преценка за истинност на 
българските и на чуждестранните банкноти 
и монети.
Чл. 23. (1) Българската народна банка 
извършва проверка и експертна оценка на 
български и чуждестранни банкноти и монети, 
които пораждат съмнения, че са неистински 
или преправени.
(2) Извършваната от БНБ проверка и 
експертна оценка по ал. 1 се основава на 
информацията от съответния емитент.
Чл. 24. Когато се съберат достатъчно 
данни за нов тип неистинска или препра­
вена българска банкнота или монета, БНБ 
публикува информация за нейните белези и 
характеристики.
Раздел ІI
Задържане на български и чуждестранни 
банкноти и монети, които пораждат съмнения, 
че са неистински или преправени
Чл. 25. (1) Българската народна банка, 
банките, финансовите институции, обменните 
бюра и доставчиците на услуги задържат за 
проверка всички постъпили при тях български 
и чуждестранни банкноти и монети, които 
пораждат съмнения, че са неистински или 
преправени. Банките, финансовите инсти­
туции, обменните бюра и доставчиците на 
услуги изпращат в БНБ всички български 
и чуждестранни банкноти и монети, които 
пораждат съмнения, че са неистински или 
преправени.
(2) За задържането по ал. 1 се съставя 
Протокол за задържане на банкноти/монети, 
които пораждат съмнения, че са неистински 
или преправени по образец (приложение № 4), 
съставен най-малко в два еднообразни екзем­
пляра. Единият от екземплярите се предоставя 
на предявителя, а другият придружава банк­
нотите/монетите при изпращането им в БНБ.
(3) Лицата по ал. 1 съхраняват данните, 
позволяващи идентифициране на предяви­
теля на банкноти и монети, които пораждат 
съмнения, че са неистински или преправени, 
за срок не по-малко от 10 години.
Чл. 26. (1) Задържаните по реда на чл. 25 
български и чуждестранни банкноти и монети 
се опаковат в плик (пакет/кутия) и заедно 
с екземпляр от протокола за задържане се 
предават в БНБ в срок от 3 работни дни от 
датата на задържането им.
(2) Предаването по ал. 1 се извършва по­
средством пощенска пратка с обратна разписка 
или пратка по куриер, изпратена до БНБ на 
адрес: Касов център на БНБ, отдел „Нацио­
нален център за анализ“ (НЦА), м. Полигона, 
ул. Михаил Тенев № 10, 1784 София. Всички 
пощенски и/или куриерски разходи по преда­
ване на пратката са за сметка на предявителя.
Чл. 27. Органите на досъдебното про­
изводство и съдилищата предават на БНБ 
неистински или преправени български и 
чуждестранни банкноти и монети и такива, 
които пораждат съмнения, че са неистински 
или преправени. Предаването се извършва 
по реда на чл. 26.
Раздел ІІI
Проверка и извършване на експертна оценка 
на задържани български и чуждестранни 
банкноти и монети, които пораждат съмнения, 
че са неистински или преправени
Чл. 28. (1) В срок до 20 работни дни от 
датата на постъпване в БНБ на български 
и чуждестранни банкноти и монети, които 
пораждат съмнения, че са неистински или 
преправени, БНБ предприема проверка и 
извършва експертна оценка за установяване 
дали банкнотите и монетите са неистински 
или преправени.
(2) За резултата от проверката и експерт­
ната оценка на български и чуждестранни 
банкноти и монети, които пораждат съмне­
ния, че са неистински или преправени, БНБ 
изготвя протокол за техническа експертиза 
за истинност.
(3) В случай че при проверката и експертната 
оценка не може да бъде изразено еднозначно 
заключение дали чуждестранните банкноти 
или монети са неистински или преправени, 
БНБ ги изпраща до съответния емитент за 
извършване на експертна оценка. За случая 
писмено се уведомява лицето, задържало 
банкнотите/монетите, което от своя страна 
информира предявителя.
Чл. 29. Резултатите от извършената про­
верка и експертната оценка на български и 
чуждестранни банкноти/монети по чл. 28 са 
окончателни.
Чл. 30. (1) При изразено желание от пре­
дявителя БНБ предоставя на лицето, за­
държало банкнотите/монетите, екземпляр 
от протокола за техническа експертиза за 
истинност.
(2) В случай че предявените за експертна 
оценка банкноти/монети са истински, БНБ 
предоставя на лицето, задържало банкнотите/